РЕПУБЛИКА СРБИЈА

ОПШТИНА ЧАЈЕТИНА

Општинска управа

Број: 404-167/15-02

Датум: 14.09.2015. године

Ч а ј е т и н а

Питања и одговори за изградњу гондоле на Златибору, ЈНВВ 10/15.

Питање 1: Да ли ћете прихватити обавезујуће оригнално писмо о намерама, а банкарску гаранцију за озбиљност понуде, због кратког рока и банкарске процедуре око издавања исте, да Вам доставимо одмах по добијању исте?

Одговор 1. Као средство финансијског обезбеђења за озбиљност понуде, Наручилац прихвата једино банкарску гаранцију за озбиљност понуде достављену на начин како је наведено у Конкурсној документацији.

Питање 2. На страни 7. Конкурсне документација у делу ТС за напајање погонске станице стоји: „Понуду дати на основу приложених услова електродистрибуције који су саставни део ове тендерске документације“. Пошто на вашем сајту и сајту јавних набавки у склопу конкурсне документације нисмо могли да пронађемо наведене услове, а исти се не налазе на ЦД-у, молимо вас за појашњење како можемо да добијемо услове електродистрибуције који су неопходни како за израду адекватне понуде тако и за израду пројекта за извођење.

Одговор 2: Услови електродистрибуције су дати кроз допуне конкурсне документације, које су објављене на сајту општине Чајетина и на порталу јавних набавки.

Питање 3: Да бисмо дали коректну понуду за објекат гондоле на Златибору молимо Вас да нам потврдите шта улази у понуду, тачније чија обавеза су:

* Анкери за стубоове
* Стубови
* Сајле
* Пресе за наствљање сајли
* Трафо станица
* Котураче
* Каблови за напајање

Одговор 3:

* Анкери за стубове ( челични шрафови ) – испоручује произвођач стубова
* Стубови – носеће челичне стубове испоручује произвођач гондоле ( стубови су део гондоле )
* Сајле – сајла за ношење гондола је део опреме ако се мисли на помоћне сајле за укрућење стубова при машинској монтажи. То је део организације понуђача, стубови се могу фиксирати на анкере и без помоћних сајли ако се монтирају дизалицом с довољном дужином руке.
* Пресе за наствљање сајли – Произвођач опреме даје инструктора испомоћ при настављању сајли а пресе и остали помоћни алат за настављање даје понуђач
* Трафо станица – је обавеза понуђача ( извођача)
* Котураче - обавеза произвођача опреме
* Каблови за напајање – је обавеза понуђача ( извођача)